CELEX: C2007/170/55
Language: sk
Date: 2007-07-21 00:00:00
Title: Vec T-168/07: Žaloba podaná 16. mája 2007 – Professional Tennis Registry/ÚHVT – Registro Profesional de Tenis (PTR PROFESSIONAL TENNIS REGISTRY)

21.7.2007   
            
            
               SK
            
            
               Úradný vestník Európskej únie
            
            
               C 170/27
            
         Žaloba podaná 16. mája 2007 – Professional Tennis Registry/ÚHVT – Registro Profesional de Tenis (PTR PROFESSIONAL TENNIS REGISTRY)
   (Vec T-168/07)
   (2007/C 170/55)
   Jazyk žaloby: angličtina
   Účastníci konania
   
      Žalobca: Professional Tennis Registry, Inc. (Hilton Head Island, Spojené štáty) (v zastúpení: M. Vanhegan, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník pred odvolacím senátom: Registro Profesional de Tenis, SL (Madrid, Španielsko)
   Návrhy žalobcu
   
               —
            
            
               zrušiť bod 1 rozhodnutia prvého odvolacieho senátu z 28. februára 2007 (vec R 1050/2005-1), ktorým bola zamietnutá prihláška ochrannej známky Spoločenstva žalobcu č. 2 826 709 pre výrobky a služby v triedach 16 a 41,
            
         
               —
            
            
               zamietnuť námietku proti prihláške ochrannej známky Spoločenstva žalobcu č. 2 826 709 v celom rozsahu,
            
         
               —
            
            
               nariadiť, aby sa vyhovelo prihláške ochrannej známky Spoločenstva žalobcu č. 2 826 709 pre výrobky a služby v triedach 6, 25 a 41, a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka „PTR PROFESSIONAL TENNIS REGISTRY“ pre výrobky a služby v triedach 16, 25 a 41 – prihláška č. 2 826 709.
   
      Majiteľ ochrannej známky alebo označenia, ktoré je základom námietky: Registro Profesional de Tenis, SL.
   
      Ochranná známka alebo označenie, ktoré je základom námietky: národné obrazové ochranné známky „RPT Registro Profesional de Tenis, S.L“ a „RPT European Registry of Professional Tennis“ pre služby v triede 41.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: čiastočné zrušenie rozhodnutia námietkového oddelenia a zamietnutie prihlášky ochrannej známky Spoločenstva pre výrobky a služby v triedach 16 a 41.
   
      Dôvody žaloby: porušenie článku 8 ods. 1 písm. b) nariadenia Rady č. 40/94 tým, že odvolací senát dospel k záveru, že medzi prihláškou ochrannej známky Spoločenstva žalobcu a skoršími ochrannými známkami Registro Profesional de Tenis existuje podobnosť, ktorá by mohla vyvolať zámenu. Odvolací senát nevykonal riadne posúdenie zásad uplatniteľných v prípadoch, v ktorých sú dotknutými ochrannými známkami kombinované ochranné známky.